<classify> Mshambulizi wa Napoli na Nigeria Victor Osimhen, 25, ni miongoni mwa wagombea wakuu wa Paris St-Germain kuchukua nafasi ya fowadi wa Ufaransa Kylian Mbappe, 25, ambaye ameiambia klabu hiyo ya Ufaransa kuwa ataondoka mwishoni mwa msimu huu. Athletic -Usajili unahitajikaBayern Munich wana uwezekano mkubwa wa kuachana na meneja Thomas Tuchel msimu wa joto na wako tayari kumenyana na Liverpool katika kujaribu kumteua mkufunzi wa Bayer Leverkusen Xabi Alonso Times - Usajili unahitajikaMeneja wa zamani wa Ujerumani na Bayern Munich Hansi Flick yuko kwenye orodha ya Barcelona ya wanaozingatiwa kuchukua nafasi ya Xavi, wakati Bayern Munich pia watamfikiria kocha huyo mwenye umri wa miaka 58 iwapo wataamua kumtimua Tuchel. BildBosi wa zamani wa Eintracht Frankfurt Oliver Glasner amekubali kuchukua mikoba ya Crystal Palace , ambao wanatarajiwa kuachana na Roy Hodgson.Times - Usajili unahitajikaBrighton wanajiandaa kwa uwezekano wa kuondoka kwa bosi Roberto de Zerbi mwishoni mwa msimu huu, huku Muitaliano huyo akivutiwa na Liverpool na Manchester United . MailKiungo wa kati wa Barcelona na Uhispania Gavi, 19, analengwa na Paris St-Germain msimu wa joto .Athletic - Usajili unahitajikaBarcelona wanataka kuleta winga wa kushoto msimu wa joto na wanamfuatilia mchezaji wa kimataifa wa Brazil mwenye umri wa miaka 22 Gabriel Martinelli, nyota wa Brighton na Mjapani Kaoru Mitoma, 26, na Khvicha Kvaratskhelia wa Napoli , 23, kutoka Georgia. Mundo Deportivo - kwa KihispaniaArsenal inamthamini winga wa England Bukayo Saka, 22, kati ya 150m na 200m. Football InsiderChelsea na Arsenal wanamtaka kiungo mshambuliaji wa West Ham na Ghana Mohammed Kudus, 23. Fichajes - Kwa KihispaniaChanzo cha picha, Getty ImagesMshambulizi wa Ufaransa Kylian Mbappe ameiambia Paris St-Germain kuwa ana nia ya kuondoka katika klabu hiyo mwishoni mwa msimu huu.Mkataba wa mchezaji huyo mwenye umri wa miaka 25 na mabingwa hao wa Ligue 1 umepangwa kumalizika na amekuwa akihusishwa pakubwa na kuhamia Real Madrid.Mustakabali wa Mbappe ulikumbwa na mzozo mkubwa na PSG msimu uliopita wa joto.Wakati fulani, Mbappe alifukuzwa kwenye kikosi cha kwanza na kuachwa nje ya ziara ya klabu hiyo ya maandalizi ya msimu mpya barani Asia.Chelsea wametoa ofa ya kumleta mkuu wa usajili wa Brighton Sam Jewell huko Stamford Bridge. Telegraph - usajili unahitajikaNorwich City wana nia ya kumbadilisha meneja David Wagner na kumchukua msaidizi wa meneja wa Arsenal Mikel Arteta, Carlos Cuesta, msimu wa joto GuardianNewcastle United wana imani kuwa wanaweza kudai ada ya fidia ya zaidi ya 10m ikiwa mkurugenzi wa michezo Dan Ashworth ataondoka katika klabu hiyo na kujiunga na Manchester United .StandardManchester United pia wanashughulikia mpango wa kumwajiri mkurugenzi wa soka wa Southampton Jason Wilcox. Athletic -Usajili unahitajikaMeneja wa Leeds United Daniel Farke yuko tayari kuongezewa mkataba bora iwapo ataweza kuifanya klabu hiyo ya Elland Road ipandishwe daraja hadi katika Ligi ya Premia. Football InsiderImetafsiriwa na Yusuf Jumah  <topic>: MICHEZO 